ཤྲཱི་ཝཱན་བྷུ་མི་པཎྜཱུ་ཀ་སངྷུ་རུ་བྷྱ སཾ་ཏྲཾ་པདྨ་རཱ་ག་སྱ་བ་མི་ནཱ་བི་ཧ་ར་ཏི་
སྨ། ཤུ་བྷཾ་ཀ་ལྱཱ་ན་བཪྙནྟུ།
༄༅། །དཔལ་ལྡན་ས་སྐྱ་པའི་བླ་མ་དམ་པ་རྣམས་ལ་བསྟོད་
པ་པདྨ་རཱ་གའི་ཕྲེང་བ་ལས་དྲངས་པའི་རྗེ་བཙུན་
གོང་མ་རྣམ་ལྔའི་བསྟོད་པ་
བཞུགས།
ཨ་མེས་ངག་དབང་ཀུན་དགའ་བསོད་ནམས་ཀྱིས་མཛད།
༄༅༄༅། །དགེ་ལེགས་འཕེལ་བར་གྱུར་ཅིག །རྒྱ་གར་སྐད་དུ། དྷརྨ་སྭཱ་མི་
ཤྲཱི་ཝཱན་སངྒུ་རུ་མ་ཧཱ་བྷུ་མི་པཎྚི་ཨ་ནནྡ་གརྦྷ་ཡེ་ན་མ། བོད་སྐད་དུ། ཆོས་ཀྱི་
རྗེ་དཔལ་ལྡན་བླ་མ་དམ་པ་ས་སྐྱ་པ་ཆེན་པོ་ཀུན་དགའ་སྙིང་པོ་ལ་ཕྱག་འཚལ་
ལོ། །རྒྱལ་བ་ཀུན་གྱི་མཁྱེན་བརྩེའི་ཆུ་གཏེར་ལས། །དགའ་བཞི་རང་བཞིན་ཆུ་
སྐྱེས་རྐང་གཉིས་པ། །སྙིང་པོའི་ཟེའུ་འབྲུ་ལེགས་བཤད་དྲི་བསུང་ཅན། །མཚན་
དཔེ་འབར་བའི་སྐུ་ལ་མགོས་ཕྱག་འཚལ། །སྐལ་བར་ལྡན་པའི་འགྲོ་ཀུན་ཞིང་ས་
ལ། །དགའ་བཞིའི་ཡེ་ཤེས་ས་བོན་ལེགས་བཏབ་ཏེ། །ངེས་དོན་སྙིང་པོའི་འབྲས་
517-

ས་སྐྱ་བཀའ་འབུམ། ཟུར་རྒྱན་གླེགས་བམ་གསུམ་པ།
བུ་སྨིན་མཛད་པའི། །འཇིགས་མེད་སྨྲ་བའི་སེང་གེར་གསོལ་བ་འདེབས། །མཚན་
རྟོག་ཀུན་ལས་རྒྱལ་བ་ཡེ་ཤེས་ཐུགས། །དགའ་བཞིའི་རང་བཞིན་རྟག་ཏུ་བདེ་བའི་
ཉམས། །བརྗོད་བྲལ་སྙིང་པོའི་དོན་ལས་མི་གཡོ་བའི། །བདེ་སྟོང་རོལ་བའི་
གཏེར་ལ་གུས་པས་འདུད། གང་གི་མཁྱེན་པ་ལྷ་ལམ་ལྟར་ཡངས་པས། ཟབ་
ཡང་གསུང་རབ་ཀུན་གྱི་ཆུ་གཏེར་ཆེ། །རྨད་བྱུང་ཡོན་ཏན་རིན་ཆེན་མཛོད་
འཛིན་པའི། །ཕྱོགས་ལས་རྣམ་པར་རྒྱལ་བར་ཀུན་ནས་དད། །མཐུ་སྟོབས་
མགོན་དང་ཟུར་ཕུད་ལྔ་པའི་ཞལ། །མངོན་སུམ་བསྟན་ནས་གསུང་གི་བདུད་རྩིའི་
རྒྱུན། །ལེགས་པར་གསོལ་བས་ཁྱོད་ཀྱི་འཕྲིན་ལས་ཀྱིས། །འཛིན་མའི་ཁྱོན་འདི་
ཁྱབ་ལ་རྗེས་ཡི་རང་། །དེ་ལྟར་བསྟོད་པས་ཀུན་མཁྱེན་ཁྱོད་ཉིད་ཀྱིས། །བཞེད་
གཞུང་ཟབ་དང་རྒྱ་ཆེའི་ཆོས་རྒྱུན་རྣམས། །དུས་མཐར་སྐྱེས་པའི་བརྒྱུད་འཛིན་བློ་
གྲོས་ཅན། །སྐལ་བཟང་བདག་གིས་རབ་ཏུ་རྒྱས་བྱེད་ཤོག །དཔལ་ལྡན་ས་སྐྱ་
པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་ལས། དཔལ་ལྡན་བརྩེ་
བ་ཆེན་པོ་ལ་ལེགས་པར་བསྟོད་པའི་སྐབས་ཏེ་དང་པོའོ།། །།
༈ རྒྱ་གར་སྐད་དུ། སྠི་ར་ཙཀྲཨཱ་ཙརྻ་རཏྣ་སེ་ན་མཿ བོད་སྐད་དུ། བརྟན་
པའི་འཁོར་ལོ་སློབ་དཔོན་རིན་པོ་ཆེ་ལ་ཕྱག་འཚལ་ལོ། །བདེ་ལྡན་དབང་ཕྱུག་
ཐུགས་རྗེའི་ཐིག་ལེ་ལས། །དཔག་མེད་བསོད་ནམས་མཐུ་ལས་བསྐྲུན་པའི་སྐུ། །རྩེ་
མོའི་ཡེ་ཤེས་ལ་སོགས་མཐར་ཕྱིན་པའི། །རྐང་གཉིས་ཚུལ་འཛིན་འཇམ་པའི་
དབྱངས་ལ་འདུད། །གང་སྐུ་མཐོང་བྱེད་དབང་པོས་མཐོང་ན་དགའ། །གང་
གསུང་ཐོས་པ་ཙམ་གྱི་ཐོས་དོན་ལྡན། །གང་ཐུགས་དྲན་པས་ཟག་མེད་དྲན་པར་
བརྙེད། །ཀུན་གྱི་བསྟོད་ལ་བདག་ཀྱང་བསྟོད་པར་བགྱི། །མགོན་ཁྱོད་བལྟམས་ཚེ་
518

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་ བསྟོད་ཚོགས་ཀྱི་སྐོར།
འཕགས་ཡུལ་སྒོ་ཐེམ་ལ། །མཁའ་འགྲོ་རྣམས་ཀྱིས་སྙན་ཚིག་ཡི་གེར་བཏབ། །ཨེ་
མ་གཞན་ལས་ཕུལ་བྱུང་ངོ་མཚར་གྱི། །རྣམ་ཐར་རྒྱ་མཚོའི་གཏེར་ལ་མགོས་ཕྱག་
འཚལ། །ཤེས་བྱ་ཀུན་ལ་ཐོགས་མེད་བློ་རྒྱས་ཀྱང་། །འཇིག་རྟེན་དྲངས་ཕྱིར་རིག་
གནས་ཀུན་ལ་སྦྱངས། ། །དེ་ཕྱིར་བཅུ་བདུན་ལོ་ལའང་གངྒཱ་ཚུན། །མཁས་པའི་
གྲགས་པས་ཁྱབ་ལ་གསོལ་བ་འདེབས།
།ཆོས་ཀུན་བདེ་སྟོང་ཆེན་པོའི་རྣམ་རོལ་
ལས། །མཁས་པའི་བྱ་བས་བསྟན་པ་རྒྱས་མཛད་ནས། །བཀོད་པ་གཉིས་ཀྱིས་
དག་པའི་ཞིང་དུ་གཤེགས། །སྐྱེས་བུའི་གཙུག་རྒྱན་དེ་ལ་ཀུན་ནས་དད། །དེ་ལྟར་
བསྟོད་པས་བསོད་ནམས་རིན་ཆེན་དབང་། །བསྟན་པའི་རྒྱལ་མཚན་རྩེ་མོ་མཛེས་
བྱས་ཏེ། །འགྲོ་བ་ཀུན་གྱི་སྲིད་དང་ཞི་བ་ཡི། །དཔལ་ཡོན་བསྐྱེད་པའི་བྱེད་པོར་
བདག་གྱུར་ཅིག ། །དཔལ་ལྡན་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་
རཱ་གའི་ཕྲེང་བ་ཞེས་བྱ་བ་ལས། དཔལ་ལྡན་རྩེ་མོའི་ཞབས་ལ་ལེགས་པར་བསྟོད་
པའི་སྐབས་སྟེ་གཉིས་པའོ།། །།
༈ རྒྱ་གར་སྐད་དུ། ཡོ་གེ་ཤྭ་ར་བཛྲ་དྷཱ་ར་བྷཊྚ་རཏྣ་ཀིརྟི་དྷ་ཛ་ཡེ་ན་མཿ༔ བོད་
སྐད་དུ། རྣལ་འབྱོར་དབང་ཕྱུག་རྡོ་རྗེ་འཆང་རྗེ་བཙུན་རིན་པོ་ཆེ་གྲགས་པ་རྒྱལ་
མཚན་ལ་ཕྱག་འཚལ་ལོ། །རྡོ་རྗེ་ཉི་མའི་རིགས་ཀྱི་གཙང་ཆབ་ལས། །ལེགས་
འཁྲུངས་ཆུ་སྐྱེས་གྲགས་པའི་དྲི་བསུང་ཅན། །ཉོན་མོངས་འདམ་རྫབ་ལས་རྒྱལ་
མཚན་མ་ཡིས། ། །སྐལ་བཟང་བུང་བའི་རེ་འདོད་སྐོང་ལ་འདུད། །གང་གིས་
འདྲེན་མཆོག་མན་ངག་བདུད་རྩིའི་རྒྱུན། །ངོམ་པར་གསོལ་བས་ཐ་མལ་སྣང་ཞེན་
ཀུན། །དག་པར་རབ་འབྱམས་བདེ་སྟོང་རོལ་པར་ཤར། །རྡོ་རྗེ་འཛིན་པའི་རྒྱན་
ལ་མགོས་ཕྱག་འཚལ། ཁྱོད་ཀྱི་ཏིང་འཛིན་ཟབ་མོའི་ནུས་པ་ཡི། །རྫུ་འཕྲུལ་དུ་
-519-

ས་སྐྱ་བཀའ་འབུམ། ཟུར་རྒྱན་གླེགས་བམ་གསུམ་པ།
མས་གཞན་གྱི་དྲེགས་པ་བཅོམ། །གཟུགས་མེད་རྣམས་ཀྱིས་ཞབས་ལ་མངོན་སུམ་
གཏུགས། །གྲུབ་པའི་ཁྱུ་མཆོག་ཁྱོད་ལ་གསོལ་བ་འདེབས། །མཆོག་དང་ཐུན་
མོང་དངོས་གྲུབ་ཀུན་གྱི་གཞི། །རྡོ་རྗེ་ཐེག་པའི་བླ་མ་ཉིད་ཡིན་པར། །ངེས་པར་
དགོངས་པས་མན་ངག་བདུད་རྩིའི་རྒྱུན།
།སླར་ཡང་གསོལ་བ་དེ་ལ་བདག་ཅག་
དད། །རེ་ཞིག་ཞིང་འདིའི་གདུལ་བྱ་རྫོགས་པའི་ཚེ། །བདེ་བ་ཅན་དང་བྱང་ཕྱོགས་
གསེར་མདོག་ཅན། །རིམ་གྱིས་བགྲོད་ནས་སྐྱེ་བ་གསུམ་པ་ལ། །ཀུན་མཁྱེན་བརྙེས་
པའི་ཚུལ་ལ་རྗེས་ཡི་རང༌། །དེ་ལྟར་བསྟོད་པས་རྡོ་རྗེ་འཛིན་པའི་གཙོ། །སྙན་པའི་
གྲགས་པས་ས་སྟེང་ཀུན་ཁྱབ་པས། །བསྟན་པའི་རྒྱལ་མཚན་འཛིན་མཛད་ཁྱོད་ལྟ་
བུར། །རིང་པོ་མ་ཐོགས་བདག་ཀྱང་འགྱུར་བར་ཤོག །དཔལ་ལྡན་ས་སྐྱ་པའི་བླ་
མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་ཞེས་བྱ་བ་ལས། དཔལ་ལྡན་
གྲགས་པའི་རྒྱལ་མཚན་ཅན་ལ་ལེགས་པར་བསྟོད་པའི་སྐབས་སྟེ་གསུམ་པའོ།། །།
༈ རྒྱ་གར་སྐད་དུ། པཉྩ་ཙཱི་རཿབྷུ་པཎྜི་ཏ་ནནྡ་དྷཱ་ཛ་ཤྲཱི་བྷ་དྲ་ཡེ་ན་མཿ བོད་
སྐད་དུ། ཟུར་ཕུད་ལྔ་པ་ས་སྐྱ་པ་མཁས་པ་ཀུན་དགའ་རྒྱལ་མཚན་དཔལ་བཟང་
པོ་ལ་ཕྱག་འཚལ་ལོ། །ཡེ་ཤེས་མེ་ལོང་ཐུགས་རྗེའི་རྒྱུན་ལས་འཁྲུངས། །གཞོན་
།
ནུ་ཉིད་ནས་སྔོན་གྱི་བག་ཆགས་སད། །ངེས་པར་འཇམ་དབྱངས་མི་ཡི་གཟུགས་
ཅན་ཞེས། །སྐྱེ་བོ་ཀུན་གྱི་ཁ་ན་རྒྱུ་ལ་འདུད། །པཎ་ཆེན་ཁྱོད་ཉིད་སྐྱེ་བ་བཅུ་ཕྲག་
གཉིས། །ལྔ་ཡིས་ལྷག་པའི་ཚེ་རབས་ཐམས་ཅད་དུ། །སྨྲ་བའི་རྒྱལ་པོས་ཉེ་བར་
བསྐྱངས་པའི་མཐུས། །ཆོས་ཀུན་གཟིགས་པ་དེ་ལ་མགོས་ཕྱག་འཚལ། །མགོན་
ཁྱོད་ཤེས་བྱའི་གནས་ལ་ཐོགས་མེད་ཅེས། །སྙན་པའི་གྲགས་པས་འཛིན་མའི་ཁྱོན་
གང་བས། །མུ་སྟེགས་ངན་པའི་རྒོལ་བ་ལྷགས་པའི་ཚེ། །ཀུན་ཀྱང་ཚར་བཅད་
- 520

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་ བསྟོད་ཚོགས་ཀྱི་སྐོར།
རྗེས་སུ་བཟུང་ལ་འདུད། །ངོ་མཚར་རྣམ་ཐར་གཏམ་གྱི་རྒྱུད་བསྐུལ་ནས། །ཡངས་
པའི་ས་ལ་དབང་བསྒྱུར་རྒྱལ་པོ་ཡི།
།མགོན་ཁྱོད་གུས་པ་ཆེན་པོའི་ཉེར་བསྟེན་
ནས། །མཐའ་མེད་བསྟན་པའི་ཉི་མར་གསོལ་བ་འདེབས། །ཕྱོགས་ལས་རྣམ་
རྒྱལ་འཇིགས་བྲལ་ཡབ་སྲས་ཀྱིས། ཁྱོད་ཐུགས་བདེ་སྟོང་རོལ་པར་བྱིན་བརླབས་
ཅིང་། །མྱུར་བ་ཉིད་དུ་མངོན་པར་འཚང་རྒྱ་ཞེས། །རྨད་བྱུང་ལུང་བསྟན་རྙེད་ལ་
ཀུན་ནས་དད། །དེ་ལྟར་བསྟོད་པའི་ལེགས་བྱས་བསོད་ནམས་ཀྱིས། །བཟོ་གསོ་
སྒྲ་དང་ཚད་མ་ནང་དོན་རིག ག །ཀུན་ལ་འཇིགས་མེད་བློ་ཡི་མིག་ཐོབ་སྟེ། །སྙིགས་
དུས་བསྟན་པའི་ཉི་མར་བདག་གྱུར་ཅིག །དཔལ་ལྡན་ས་སྐྱ་པའི་བླ་མ་དམ་པ་
རྣམས་ལ་བསྟོད་པ་པདྨ་ར་གའི་ཕྲེང་བ་ཞེས་བྱ་བ་ལས། དཔལ་ལྡན་ས་སྐྱ་པཎྜི་
ཏ་ཆེན་པོ་ལ་ལེགས་པར་བསྟོད་པའི་སྐབས་ཏེ་བཞི་པའོ།། །།
༈ རྒྱ་གར་སྐད་དུ། སུརྦ་ཛི་ནཿཨཱརྻ་མ་ཏི་དྷཱ་ཛ་ཤྲཱི་བྷ་དྲ་ཡེ་ན་མཿ བོད་
སྐད་དུ། སྔོན་གྱི་རྒྱལ་བ་འཕགས་པ་བློ་གྲོས་རྒྱལ་མཚན་དཔལ་བཟང་པོ་ལ་ཕྱག་
འཚལ་ལོ། །ཨུཏྤལ་སྔོ་ལྡན་རིགས་ལས་སྤྲུལ་པའི་སྐུ། །བློ་གྲོས་གཏེར་ཆེན་ཆོས་
ཆར་འབེབས་པའི་གསུང་། །བསྟན་པའི་རྒྱལ་མཚན་འཛིན་པའི་དཔལ་ཡོན་
ཅན། །བཟང་པོའི་ཞབས་ལ་སྤྱི་བོས་ཕྱག་འཚལ་ལོ། །ངོ་མཚར་རྨད་བྱུང་རྣམ་
ཐར་བསམ་ཡས་ཀྱི། །སྐྱེས་ཆེན་དམ་པ་ཀུན་ལས་མངོན་པར་འཕགས། །དེ་ཕྱིར་
འཇིག་རྟེན་ཁམས་འདིར་འགྲོ་ཀུན་ལ། །ཆོས་རྒྱལ་འཕགས་པ་ཞེས་སུ་གྲགས་ལ་
འདུད། །མགོན་པོ་ཁྱོད་ཀྱིས་འཛམ་གླིང་ཆོལ་ཁ་གསུམ། །དབང་དུ་མཛད་དེ་
བོད་འབངས་བདེ་ལ་བཀོད། །འཁོར་ལོས་བསྒྱུར་བའི་དཔལ་ཡང་ཟིལ་གནོན་
པའི། །བསོད་ནམས་བྱེ་བའི་གཏེར་ལ་གསོལ་བ་འདེབས། ཁྱོད་ཀྱི་མཁྱེན་པ་ནམ་
- 521 -

ས་སྐྱ་བཀའ་འབུམ། ཟུར་རྒྱན་གླེགས་བམ་གསུམ་པ།
མཁའི་ཁྱོན་ལྟར་ཡངས། །དམིགས་མེད་བརྩེ་བས་འགྲོ་ཀུན་ཡོངས་ལ་ཁྱབ། །ནུས་
པས་རྫུ་འཕྲུལ་བཀོད་པ་སྣ་ཚོགས་སྟོན། །ཀུན་གྱི་འགྲན་ཟླ་བྲལ་ལ་ཀུན་ནས་
དད། །ཡོངས་རྫོགས་བསྟན་པའི་མངའ་བདག་ས་སྐྱ་པའི། །སྲིད་དང་ཞི་བའི་
དཔལ་འབྱོར་ཟླ་མེད་ཀྱིས། །འཛིན་མའི་ཁྱོན་འདིར་གང་བ་ཁྱོད་ཀྱི་དྲིན། །བསམ་
གྱིན་སྙིང་ནས་དད་པས་རྗེས་ཡི་རང༌། །དེ་ལྟར་བསྟོད་པས་གསུང་རབ་རྒྱ་མཚོ་
ལ། །ཐོས་བསམ་སྒོམ་པའི་བློ་གྲོས་རབ་རྒྱས་ཏེ། །འཆད་རྩོད་རྩོམ་པའི་བྱ་བ་
མཐར་ཕྱིན་ནས། །བརྒྱུད་འཛིན་སྐྱེས་བུའི་ལྗོངས་འདི་ཁྱབ་གྱུར་ཅིག །དཔལ་
ལྡན་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་ཞེས་བྱ་བ་ལས།
དཔལ་ལྡན་འཕགས་པའི་ཞབས་ལ་ལེགས་པར་བསྟོད་པའི་སྐབས་ཏེ་ལྔ་པའོ། ། །།
འདིར་སྨྲས་པ། ཚུལ་འདི་རྡོ་རྗེ་འཆང་དངོས་ས་སྐྱ་པའི། །གོང་མ་རྣམས་
ལ་རྨོངས་དད་ཙམ་མིན་པར། །ཤེས་ནས་དད་པ་ཐོབ་པའི་བློ་གྲོས་ཅན། །མང་
དུ་ཐོས་པ་བདག་གིས་ལེགས་པར་སྦྱར། །ཟང་ཟིང་ནོར་གྱིས་དྲེགས་པའི་སྐྱེ་བོ་
ལ། །ཅོལ་ཆུང་རྣམས་ཀྱི་ལེགས་ལེགས་མགྲིན་བསྒྲིགས་ནས། །ས་གསུམ་འགྲོ་བ་
ཀུན་གྱི་འདྲེན་པ་ཞེས། ། ཚུལ་མིན་བསྟོད་པ་དེ་ལ་ངོ་མཚར་ཅི། །མཚན་ཙམ་
དྲན་པའི་སྡིག་པའི་དཔུང་འཇོམས་ཤིང༌། །རྣམ་ཐར་ཞུགས་ན་འདི་ཕྱིའི་བདེ་བ་
སྟེར། །གང་གིས་མཐོང་ཐོས་དྲན་རེག་དོན་ལྡན་པ། །ས་སྐྱའི་རྗེ་བཙུན་ལས་
གཞན་འགའ་མ་མཆིས། །དེ་ལྟའི་སྐྱེས་ཆེན་རྣམས་ལ་དད་པའི་བློས། །པདྨ་རཱ་
གའི་ཕྲེང་བ་སྤེལ་བའི་མཐུས། །དུས་འདིར་ཆོས་མཐུན་དོན་རྣམས་མཐར་ཕྱིན་
ནས། །ཕྱི་མ་དག་པའི་ཞིང་དུ་སྐྱེ་བར་ཤོག །
ཅེས་དཔལ་ལྡན་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་
- 522 -

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་ བསྟོད་ཚོགས་ཀྱི་སྐོར།
བ་ཞེས་བྱ་བ་འདི་ནི། ཐམས་ཅད་མཁྱེན་པ་བཤེས་གཉེན་ཡོངས་སུ་འཛིན་པ་ཆེན་
པོ་བུདྡྷའི་མཚན་ཅན་གྱི་ཐུགས་རྗེའི་སྤྱན་རས་ཀྱི་བུ་གཅིག་པ་ལྟར་འཚོ་བའི་སྐལ་བ་
བཟང་པོ་ཅན་ཤྲཱི་ས་སྐྱ་པ་ཤཱཀྱའི་དགེ་སློང་བྱམས་པ་ངག་དབང་ཀུན་དགའ་བསོད་
ནམས་གྲགས་པ་རྒྱལ་མཚན་དཔལ་བཟང་པོས། ཀཱ་ལ་དུ་ཏི་ཞེས་པ་ས་ཕོ་རྟའི་
ལོ། །ཤི་ཥཿ༔ཞེས་པ་དགུན་སྨད་ཀྱི་དུས་ཀྱི། མཱ་གྷ་ཞེས་པ་མཆུ་ཟླ་བའི་དམར་ཆའི་
ཚེས་ལ་གུ་ཎ་རཏྣ་ཀ་ར༔ ཤྲཱི་ཝན་བྷུ་མིའི་གནས་མཆོག་ཆུ་མིག་རྫིང་ཁའི་བླ་བྲང་
བདེ་མཆོག་ཕོ་བྲང་གི་སྔགས་འཆང་ཆོས་ཀྱི་རྒྱལ་པོ་ངག་དབང་ཀུན་དགའ་རིན་
ཆེན་བཀྲ་ཤིས་གྲགས་པ་རྒྱལ་མཚན་དཔལ་བཟང་པོའི་གཟིམ་ཆུང་བདེ་བ་ཅན་དུ་
རྗེ་བཙུན་གོང་མ་རྡོ་རྗེ་འཆང་དང་དབྱེར་མ་མཆིས་པ་དེ་དག་གི་སྐུ་གསུང་ཐུགས་
ཀྱི་ཡོན་ཏན་ཡིད་ལ་དྲན་ཞིང་། མི་ཕྱེད་པའི་དད་པ་ཆེན་པོ་དང་ལྡན་པའི་ངང་
ནས་ལེགས་པར་སྦྱར་བ་འདིས་བདག་དང་སེམས་ཅན་ཐམས་ཅད་སྐྱེ་བ་དང་སྲིད་
པ་ཐམས་ཅད་སྐྱེས་ཆེན་དམ་པ་དེ་དག་གི་ཐུགས་བརྩེ་བ་ཆེན་པོས་སྐད་ཅིག་ཀྱང་
འབྲལ་བ་མེད་པར་རྗེས་སུ་བཟུང་ནས་ཤཱ་ས་ན་ས་ཏཱཾ་ཧི་ཏཱ་བྷ་ཝནྟུ། ཀཱ་ལྱཱ་ཎ་ཝདྷནྟུ།
སརྦ་མངྒ་ལཾ།། །།
༼
523 -